text: бестөбе алтын кен орны ақмола облысының ерейментау ауданында орналасқан. көне қазбалардың ізімен 1931 жылы ашылған. 1932 жылдан осы уақытқа дейін кен өндірілуде. бұл желілі кен орны (150-ден астам желілер) орта ордовик қабаттарының құрып иілген жерінде жатыр. интрузивтік жыныстар диориттер, шток тәрізді екі массив батыс және шығыс массивтерін құрайды. батыс массивтегі березиттелген магматогендік женттастан тұратын шток тарамдалып, жеке кен денесін құрады. кен денесінің жазықтықтағы қимасының өлшемі 100-150 м, ондағы алтын мөлшері 5,7 г/т. желілердің морфологиясы күрделі келеді, кейде олар ұсақ тарамдалып кетеді. бұлардың ішінде балансты кендердің негізгі қорлары кварцты-желілі типті кентастарда шоғырланған, олардың құрамындағы алтынның мөлшері өте жоғары (20-30 г/т), кейбір жерлерде бірнеше кг-ға жетеді. бестөбе алтын кені орнынан 1932 жылдан осы уақытқа дейін барлығы 115 алтын өндірілді. кен орнын қазақалтын акционерлік қоғамының бестөбе кеніші игеруде.